Den tidligere AaB-målmand Jimmy Nielsen vil ikke have de 500.000 kroner, han har til gode i feriepenge.

Den tidligere AaB-spiller Jimmy Nielsen har ifølge Ekstra Bladet op til 500.000 kroner til gode i den såkaldte feriepengesag. Men ifølge Ekstra Bladet vil han ikke have pengene til trods for pres fra Spillerforeningen. - Jeg kan bekræfte, at jeg er blevet kontaktet af Spillerforeningen. Jeg mener ikke, jeg har noget til gode. Og hvis jeg har, så op i røven med det, siger Jimmy Nielsen til ekstrabladet.dk. Han fastslår, at hverken AaB eller hans anden eks-klub skal frygte, at han gør krav på pengene. Også den tidligere AaB'er Mathias Lindström har meldt ud, at han ikke vil kræve feriepenge af klubben.